stanford-oval/wikipedia huggingface dataset:
Syväjärvi (Ilomantsi)
Maantiede

Syväjärven pituus kaakosta luoteeseen on 4,3 kilometriä. Järven luoteisosan muodostaa mutkainen Tervalahti. Pääallas koostuu selkävedestä ja muutamasta lahdesta (Kotalahti, Aittolahti, Aitalahti). Laajin niemimaa on länsirannan Sissosenniemi. Noin 40 prosenttia Syväjärvestä on vähintään 1,5 metriä ja enintään 3 metriä syvä. Noin 20 prosenttia on enintään 1,5 metriä syvä. Syvin kohta, 6 metriä, sijaitsee pääaltaan luoteisosassa.
Syväjärven ainoa saari on järven koillisosassa sijaitseva runsaan viiden hehtaarin laajuinen Syvänjärvensaari. Syväjärven rannoilla on vain muutama pientalo, muun muassa luoteisrannan Tervalahdenrutnikan kohdalla.
Syväjärveen laskee Hoikanpuro etelästä Hoikka-järveltä (185,3 metriä mpy), Lakonpuro lännestä Lakonjärveltä (184,1 metriä mpy) ja Tervapuro luoteesta Tervalammelta (185,3 metriä mpy). Syväjärvi laskee pohjoisrannalta alkavaa Joutenlamminpuroa pohjoiseen kohti Hietajokea, joka laskee kaakkoon Yliseen Aittojärveen (179,9 metriä mpy), joka laskee edelleen Aliseen Aittojärveen (179,2 metriä mpy). Alinen Aittojärvi laskee etelään Pyötikköön, josta alkaa Koitajoki. Alinen Aittojärvi sijaitsee osittain Venäjän alueella. Syväjärvi laskee Koitajoen uomaan myös kaakkoisrannalta alkavaa laskuojaa, joka virtaa korpijärvien kautta Pyötikköön.
Syväjärven vesitilavuus on 13 860 000 kuutiometriä.
Syväjärvi (04.932.1.029) kuuluu Koitajoen yläosan alueeseen (04.932), joka on kolmannen jakovaiheen vesistö Vuoksen vesistössä (04). Toinen jakovaihe on Ylä-Koitajoen valuma-alue (04.93) ja ensimmäinen on Koitajoen valuma-alue (04.9). Koitajoen yläosan alueeseen kuuluu 54 vähintään hehtaarin laajuista järveä. Viisi laajinta ovat Syväjärvi, Alinen Aittojärvi, Hoikka, Alinen Hietajärvi ja Lahnajärvi.
Ilomantsissa on myös toinen Syväjärvi (04.922.1.052). Se sijaitsee Nuorajärven alueella noin 50 kilometriä Koitajoen yläosan alueen Syväjärveltä etelään.
Tahj Mowry

| Tahj Mowry> Henkilötiedot |
| --- | --- |
Koko nimi:  Tahj Dayton Mowry
Syntynyt: 17. toukokuuta 1986 (ikä 38)  Honolulu, Havaiji
Näyttelijä
Taiteilijanimet:  Tahj D. Mowry
Aktiivisena:  1990–
Merkittävät roolit:  T.J. Henderson (Smart Guy) Wade Load (Kim Possible)
Aiheesta muualla
IMDb 
Tahj Dayton Mowry (s. 17. toukokuuta 1986 Honolulu, Havaiji) on yhdysvaltalainen näyttelijä, joka tuli tunnetuksi lapsinäyttelijänä televisiosarjasta Smart Guy.
Tahj syntyi Honolulussa, mutta asui perheineen hyvin nuorena Texasissa, ennen muuttamistaan Los Angelesiin. Hänen ensimmäinen merkittävärooli oli komediatelevisiosarjassa Smart Guy. Ennen sarjaa Tahj muun muassa vieraili Frendeissä ja sen jälkeen hän teki pitkään Wade Loadin ääniroolia animaatiosarjoissa Kim Possible ja Lilo & Stitch. Samoihin aikoihin Tahj vieraili televisiosarjoissa The Game, Zackin ja Codyn viiden tähden elämää ja Täydelliset naiset.
Aiheesta muualla

Tahj Mowry Myspacessa (englanniksi)
Voice Chasers (Arkistoitu – Internet Archive)
Suvereenien kansalaisten liike

Esimerkki liikkeen kannattajille tyypillisistä rekisterikilvistä
Suvereenien kansalaisten liike on Yhdysvalloista lähtöisin oleva liike, jonka kannattajat uskovat olevansa vapaita laeista. Sillä ei ole keskitettyä johtoa vaan liike koostuu monenlaisista järjestöistä, ”guruista” ja kannattajista. Yhdysvaltain liittovaltion poliisi pitää suvereenien kansalaisten liikettä hallinnonvastaisena ääriliikkeenä. Monenlaisia salaliittoteorioita ja virheellisiä tietoja on liikkeen piirissä käytetty perusteluina uskomuksille lakien pätemättömyydestä ja lainvastaiselle toiminnalle.
Suvereenien kansalaisten liikkeen ideologia muovautui alun perin William Potter Galen perustamassa Posse Comitatus -järjestössä 1970-luvulla. Monet liikkeen jäsenet olivat antisemitistejä ja uskoivat valtioiden olevan juutalaisten kontrolloimia. Liike piti sitovina omiin raamatuntulkintoihinsa pohjautuneita ”lakeja”. Myöhemmin suvereenien kansalaisten liikkeeseen on kuulunut monenlaisista ideologisista lähtökohdista tulevia ihmisiä eivätkä valkoisen ylivallan ajatukset ole olleet enää hallitsevia. Uusia ryhmiä on usein muodostunut ja vanhoja hajonnut muun muassa kannattajien keskinäisten vastakkainasettelujen johdosta. Suvereenien kansalaisten liike nousi Yhdysvalloissa näkyväksi toimijaksi 1990-luvulla samoihin aikoihin kuin Yhdysvaltain militialiike. 1990-luvun lopussa liike alkoi saada Kanadassa kannatusta veroja vastustaneiden ryhmien kautta. Myöhemmin ideologia on saanut kannatusta eri puolilla maailmaa.
Uskomukset

Suvereenien kansalaisten liike vastustaa kaikenlaisia lakeja ja säädöksiä. Ideologian taustalla on salaliittoteoria, jonka mukaan Yhdysvaltain legitiimi hallinto on salaa syrjäytetty vailla laillista pohjaa olevalla hallinnolla. Joskus muutoksen on väitetty tapahtuneen Yhdysvaltain sisällissodan aikana. Toisissa tapauksissa liikkeen kannattajat ovat uskoneet hallinnon menettäneen legitimiteettinsä luovuttuaan kultakannasta vuonna 1933.
Suvereenien kansalaisten liike ei erityisesti tukenut Donald Trumpia tämän ollessa presidenttinä, koska ei pidä Yhdysvaltain hallintoa legitiiminä. Liike sai kuitenkin uusia kannattajia puhuttelemalla MAGA-kannattajia ja QAnoniin uskovia. Joissain asioissa QAnon-kannattajat omaksuivat uskomuksia suvereenien kansalaisten liikkeeltä. Näihin kuului väite, jonka mukaan Yhdysvallat olisi lain silmissä vuonna 1871 perustettu osakeyhtiö. Koronatoimet lisäsivät niitä vastaan asettuneen suvereenien kansalaisten liikkeen kannatusta, ja toimintaan liittyi rokotevastaisia. Useat Yhdysvaltain kongressitalon valtaukseen osallistuneet yrittivät puolustautua vetoamalla suvereeniuteensa ja vapauteensa laeista. Osa QAnon-kannattajista väitti, että Trump palaisi valtaan 19. Yhdysvaltain presidenttinä, koska heidän mukaansa ennen Yhdysvaltain muuttamista osakeyhtiöksi maalla oli ollut 18 laillista presidenttiä.
Moorish Science Temple of Americasta ja vastaavista afroamerikkalaisille suunnatuista lahkoista on muodostunut suvereenien kansalaisten liikkeen sisälle oma ”Moorish Sovereign Citizens” -ryhmänsä.
Toimintatavat

Usein liikettä edustavat puhujat ovat suositelleet veropetoksia ja talonvaltauksia sekä ajoneuvojen rekisteröimistä, rekisterikilpiä ja ajolupia koskevien lakien sivuuttamista. Liikennettä koskevien lakien ja sääntöjen rikkojat ovat käyttäneet perustelunaan esimerkiksi sitä, että he eivät ole katsoneet olleensa kuljettajia vaan matkustajia. Yhdysvalloissa kannattajat ovat käyttäneet väärennettyjä rekisterikilpiä. ”Paperiterrorismiksi” kutsutaan oikeuslaitoksen kuormittamista runsaslukuisilla satojen sivujen asiakirjoilla, jotka koostuvat näennäisesti lakipohjaisista argumenteista. Liikkeen kannattajat ovat toimineet tällä tavoin yksinkertaisissa asioissa, jotka ovat koskeneet esimerkiksi liikennerikkomuksia tai lemmikkilupia.
Suvereenien kansalaisten liikkeen toimintaan on kuulunut erilaisia huijauksia. Suvereenien kansalaisten liikkeen kannattajista osa on asettunut tyhjillään olleisiin koteihin laittomasti ja julistautunut laillisiksi omistajiksi. Ulosottoon joutuneita asuntojen omistajia on myös huijattu luopumaan omistusoikeudestaan. Viranhaltijoille on liikkeen piirissä toteutettu kostoja tekemällä tekaistuja kiinnityksiä näiden omistamiin kiinteistöihin. Liikkeen kannattajien toimintatapoihin on kuulunut lisäksi veroilmoitusten väärentäminen muiden saattamiseksi vaikeuksiin. Jotkin suvereenien kansalaisten liikkeeseen kuuluvat ryhmittymät ovat järjestäneet valeoikeudenkäyntejä ja asettaneet omia ”pidätysmääräyksiään”.
Osa suvereenien kansalaisten liikkeen kannattajista on syyllistynyt vakaviin väkivaltarikoksiin. Oklahoma Cityn pommi-iskuun osallistunut Terry Nichols kuului liikkeeseen. Toukokuussa 2010 liikettä kannattaneet isä ja poika ampuivat kuoliaiksi kaksi poliisia autonsa tultua pysäytetyksi valtatiellä. Tennesseessä vuonna 2018 tehty Nashville Waffle Housen ammuskelu oli liikkeen kannattajan tekemä. Vuonna 2020 vuokraisäntänsä mestannut mies vetosi Yhdysvalloissa uskomukseensa syyteoikeuden puuttumisesta. Wisconsinin Waukeshan jouluparaatiin iskun vuonna 2021 väkijoukkoon ajamalla tehnyt Darrell Brooks kannatti liikettä ja sai rikoksistaan kuusi elinkautistuomiota.
Real Deal Summer Festival

Real Deal Summer Festival oli Torniossa järjestettävä nuorille suunnattu gospelfestivaali. Sen järjesti 5bread youthmission. Tapahtuman nettisivuilla muotoiltiin Real Dealin tarjoavan nuorille "huippuluokan musiikkia, aktiviteetteja ja yhdessäoloa: kesän ikimuistoisin päivä ilman pussikaljaa!"
Tapahtuma > 2009

Tapahtumaa on järjestetty vuodesta 2009 lähtien, tuolloin nimellä Soul Chill Out Night Live. Ensimmäinen tapahtuma pidettiin elokuussa Tornion ainoassa elokuvateatterissa, Cult Cinemassa. Silloin esiintyjinä olivat 5breadBand, Anna Holma yhtyeineen, MC Arw ja Joose Keskitalo.
Tapahtuma > 2010

Vuonna 2010 Real Deal Summer Night Live -nimellä varustettu tapahtuma järjestettiin toukokuun lopulla edelleen Cult Cinemassa. Yleisömäärä tuplaantui edellisvuoden noin sadasta kävijästä reiluun kahteensataan. Lavalle kipusivat Katajainen kansa, gospelin tuore suomenmestari Idän Ihmeet, Aarni ja Anna Holma w/ band sekä puhujat Jani Liukkonen, Anssi Grekula ja Dustin Arceneaux. Lisäksi esitettiin myös lyhytelokuva Most.
Tapahtuma > 2011

2011 tapahtuma palasi elokuulle, kasvoi ulos elokuvateatterista ja siirtyi Tornion Pikisaareen. Tälläkin kertaa kävijämäärä tuplaantui noin 500 henkeen. Tapahtumassa esiintyivät Ruudolf, Donkey Ride, MGtH-duo, SM-Gospel 2011 -voittaja Eve's sekä Mikko Vaismaa. Lisäksi päivän aikana haastateltiin nuoria ja Anssi Grekula puhui.
Tapahtuma > 2012

Real Deal Summer Festival järjestettiin vuonna 2012 neljättä kertaa. Tapahtuman pääesiintyjäksi oli kiinnitetty ensimmäistä kertaa Suomeen tuleva norjalainen soul-ilmiö Ole Børud. Muita artisteja olivat toista kertaa Torniossa vieraileva Idän Ihmeet, kristillisen hard rockin pioneeri The Rain, paluutaan tekevä DadsHello, Daikini, Sonic Revival, Pastorit sekä Gospelin suomenmestari 2012 Great Wide North.
Järjestäjä

Real Dealin järjesti torniolaisten nuorten vuonna 2006 perustama ekumeeninen lähetys- ja palvelujärjestö 5bread youthmission. Sen viisi "leipää" ovat rukous, Raamattu, ehtoollinen, köyhimpien palvelu ja yhteyden etsiminen kaikkiin kristittyihin.
Lisäksi tapahtumaa tukivat paikalliset seurakunnat ja yritykset sekä Lapin kansanlähetys. Tapahtuma järjestettiin talkoovoimin, eikä sen tarkoituksena ollut tuottaa voittoa.
Aiheesta muualla

Real Deal Facebookissa
Tadžikistanin pääministeri

| Tadžikistanin pääministeri |
| --- | --- |
 
 Qohir Rasulzoda
 Nykyinen Qohir Rasulzoda 23. marraskuuta 2013 lähtien
Virka-asunto:  Dušanbe
Nimittäjä:  Tadžikistanin presidentti
Perustettu:  25. kesäkuuta 1991
Ensimmäinen:  Izatullo Khayoyev
Tadžikistanin pääministeri on Tadžikistanin hallituksen päämies. Pääministerin nimittää Tadžikistanin presidentti. Nykyinen pääministeri on Qohir Rasulzoda.
Luettelo päämistereistä vuodesta 1991

| # | Nimi | Virkakauden alku | Virkakauden loppu | Puolue |
| --- | --- | --- | --- | --- |
| 1 | Izatullo Khayoyev | 25. kesäkuuta 1991 | 9. tammikuuta 1992 | Tadžikistanin kommunistinen puolue |
| 2 | Akbar Mirzoyev | 9. tammikuuta 1992 | 21. syyskuuta 1992 | Sitoutumaton |
| 3 | Abdumalik Abdullajanov | 21. syyskuuta 1992 | 18. joulukuuta 1993 | Tadžikistanin kansan yhtenäisyyden puolue |
| 4 | Abdujalil Samadov | 18. joulukuuta 1993 | 2. joulukuuta 1994 | Sitoutumaton |
| 5 | Jamshed Karimov | 2. joulukuuta 1994 | 8. helmikuuta 1996 | Sitoutumaton |
| 6 | Yahyo Azimov | 8. helmikuuta 1996 | 20. joulukuuta 1999 | Sitoutumaton |
| 7 | Oqil Oqilov | 20. joulukuuta 1999 | 23. marraskuuta 2013 | Tadžikistanin kansandemokraattinen puolue |
| 8 | Qohir Rasulzoda | 23. marraskuuta 2013 – | Virassa | Tadžikistanin kansandemokraattinen puolue |
Käännös suomeksi
Søren Pilmark

Søren Pilmark vuonna 2008.
Søren Pilmark (s. 16. lokakuuta 1955) on tanskalainen näyttelijä. Hän on tunnettu roolistaan tanskalaisessa elokuvassa Vilkkuvat valot (Blinkende lygter, 2000). Hän juonsi Eurovision laulukilpailun Kööpenhaminassa vuonna 2001 Natasja Crone Backin kanssa.
Aiheesta muualla

Søren Pilmark Internet Movie Databasessa. (englanniksi)
Suurmestari

Suurmestari voi tarkoittaa ainakin seuraavia:
suurmestari, shakinpelaajille myönnettävä arvonimi (myös joissain muissa vastaavissa peleissä)
suurmestari, ritarikuntien johtajien arvonimi
suurmestari, vapaamuurarijärjestön arvonimi, suurloosin johtaja
Ranskan suurmestari (ransk. Grand maître de France), korkea seremoniallinen kruununvirka ancien régimen ajan Ranskassa
Suurmestari eli En Dwi Gast, Marvel Comicsin sarjakuvahahmo
Suurmestari, suomalainen televisiosarja
Suurmestari, brittiläinen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suurmestari”, voi hakea sivunnimihaulla, laajalla sivunnimihaulla tai tekstihaulla.
Søren Pind

| Søren Pind |
| --- | --- |
 Pind vuonna 2017.
Tanskan koulutus- ja tutkimusministeri
 Lars Løkke Rasmussenin III hallitus 28. marraskuuta 2016 – 2. toukokuuta 2018  
Edeltäjä:  Ulla Tørnæs
Seuraaja:  Tommy Ahlers
Tanskan oikeusministeri
 Lars Løkke Rasmussenin II hallitus 28. kesäkuuta 2015 – 28. marraskuuta 2016  
Edeltäjä:  Mette Frederiksen
Seuraaja:  Søren Pape Poulsen
Tanskan kehitysapuministeri
 Lars Løkke Rasmussenin I hallitusbr>23. helmikuuta 2010 – 8. maaliskuuta 2011  
Edeltäjä:  Ulla Tørnæs
Seuraaja:  Christian Friis Bach
Tanskan pakolais-, maahanmuutto-, integraatio- ja kehitysapuministeri
 Lars Løkke Rasmussenin I hallitus 8. maaliskuuta 2011 – 3. lokakuuta 2011  
Edeltäjä:  Birthe Rønn Hornbech (integraatioministeri)
Seuraaja:  virka lakkautettu
Kansankäräjäedustaja
 2005–2018  
Henkilötiedot
Syntynyt: 20. marraskuuta 1969 (ikä 54) Herning, Tanska
Tiedot
Puolue:  Venstre
Koulutus:  juristi
Tutkinnot:  Kööpenhaminan yliopisto
Aiheesta muualla
www.soerenpind.dk
Søren Pind (s. 20. marraskuuta 1969 Herning) on tanskalainen entinen Venstren poliitikko.
Pind istui kansankäräjillä vuosina 2005–2018 ja on toiminut useaan kertaan ministerinä. Vuosina 2010–2011 hän oli kehitysapuministeri, vuonna 2011 pakolais-, maahanmuutto-, integraatio- ja kehitysapuministeri, vuosina 2015–2016 oikeusministeri sekä vuosina 2016–2018 koulutus- ja tutkimusministeri.
Pind on koulutukseltaan juristi.
Aiheesta muualla

Søren Pind Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Søren Pind Wikimedia Commonsissa
Svenska privatlyceum i Kuopio

Svenska privatlyceum i Kuopio (1875–1892), myöhemmin Privata svenska reallyceum för gossar och flickor i Kuopio (1886–1913) oli Kuopiossa toiminut ruotsinkielinen lyseo. Oppilasmäärältään se oli pieni, mutta aivan vuosisadan vaihteessa oppilaita oli jopa noin 200.
Perustaminen

Svenska privatlyceum i Kuopio sai perustamisluvan 9. syyskuuta 1874. Hakemuksen allekirjoittajina olivat muun muassa lääkäri G. Avellan, kaupunginlääkäri K. P. Malmgren ja FM A. E. Frosterus. Ylioppilastutkintojen myöntämisoikeuden koulu sai 8. helmikuuta 1883.
Oppilaitos toimi poikalyseona 14. tammikuuta 1886 asti, jolloin koulu sai luvan muodostua 8-luokkaiseksi realilyseoksi tytöille ja pojille. Tuossa yhteydessä nimi vaihtui Privata svenska reallyceum för gossar och flickor i Kuopioksi.
Lakkauttaminen

Realilyseo (yhteiskoulu) lakkautettiin vuonna 1913.
Rehtorit

1875–1884 Herman Fredrik Öhrbom
1884–1887 Karl Oskar Grönros
1887–1889 Georg Adolf Vaenenberg
1889–1890 Gustaf Dahl
1890–1893 George Vaenenberg
1893–1896 Torsten Såltin
1895–1896 Aleksander Dahl
1896–1899 Valter Poppius
1899–1902 Max Modèn
1902–1908 Gustaf Waldemar Helenius
1908–1909 Artur Julius Backman
1909–1911 Eino Isak Arvo Rostèn
1911–1912 Gustaf Arvid Nummelin
1912–1913 Axel Valdemar Kihlström.
Søren Rasted

| Søren Rasted |
| --- | --- |
 Søren Rasted heinäkuussa 2008.
Henkilötiedot
Syntynyt: 13. kesäkuuta 1969 (ikä 55)
Ammatti:  laulaja-lauluntekijä, tuottaja
Muusikko
Aktiivisena:  1989-
Tyylilajit:  dancepop, eurodance
Soittimet:  kitara, koskettimet, laulu
Yhtyeet:  Aqua, Lazyboy, Hej Matematik
Levy-yhtiöt:  PolyGram (1990-2004)
  [ Muokkaa Wikidatassa ] [ ohje ]  
Søren Nystrøm Rasted (s. 13. kesäkuuta 1969 Blovstrød) on tanskalainen muusikko, tuottaja ja lauluntekijä. Hän oli yksi eurodanceyhtye Aquan neljästä jäsenestä. Ystävyyssuhde Rastedin ja Aquan solistin Lene Grawford Nystrømin kanssa oli eräs syy Aquan hajoamiseen vuonna 2001. Søren ja Lene menivät naimisiin toukokuun 22. päivänä 2001 Las Vegasissa. Sen jälkeen pari muutti pysyvästi Tanskaan, jossa heille syntyivät lapset India (2004) ja Billy (2006). Rasted soittaa koskettimia, kitaraa ja laulaa.
Musiikkiura

Søren Rasted muistetaan tanskalais-norjalaisesta Aqua-yhtyeestä. Søren ja hänen ystävänsä Claus Norréen kirjoittivat kaikki kappaleet yhtyeen Aquarium- ja Aquarius-levyille. Aqua syntyi vuonna 1994 ja hajosi vuonna 2001. Yhtye teki paluun vuoden 2008 Gron concert -kiertueella. Yhtye myi yli 28 miljoonaa levyä ympäri maailmaa ja pääsi Guinnessin ennätyskirjaanlähde tarkemmin? kolmella "itse miksatulla" listaykkösellä Britanniassa. Rasted on saanut yli 140 kulta- ja platinalevyä ja ansainnut timanttilevyn Kanadassa miljoonalla myydyllä levyllä, parhaan laulunkirjoittajan/tuottajan tittelin lisäksi.[lähde? ] Aqua ilmoitti paluustaan live-bändinä vuonna 2008.
Vuonna 2004 Rasted julkaisi albumin "Lazyboy TV" Lazyboyn nimellä 15 maassa. Rasted on työskennellyt tuottajana ja laulunkirjoittajana tanskalaisille artisteille ja muille, esimerkiksi vuonna 2003 Popstars-kisan voittajalle Jonille levyn ja sävelsi myös tanskalaiselle Sanne Salomonsenille singlen "Teardrops in heaven". Rasted on myös tanskalaisen Hej Matematik -yhtyeen jäsen. Vuonna 2006 hän teki musiikkia Tanskan kuninkaalliselle oopperalle balettiin nimeltä "American Mixtures".
Tahjanjärvi

| Tahjanjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°55′36″N, 23°52′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Pitkäjärvelle 
Järvinumero:  35.936.1.009
Mittaustietoja
Pinnankorkeus:  129,3 m 
Rantaviiva:  1,726 km 
Pinta-ala:  0,15139 km² 
 fiTahjanjärvi 
Tahjanjärvi on Kanta-Hämeessä Tammelassa Torajärvellä sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.
Maantiede

Järven pinta-ala on 15 hehtaaria ja sen pituus on 700 metriä ja leveys 300 metriä. Siihen laskee muutama suo-oja, joista yksi tuo vettä Torajärvestä. Järven luusua sijaitsee järven länsirannalla, josta saa alkunsa 300 metriä pitkä suo-oja, joka yhtyy Okslammilta tulevaan laskuojaan ennen laskemistaan Pitkäjärveen.
Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Rannoille on rakennettu toistakymmentä loma-asuntoa, joille johtaa tiet yhdystieltä 2846. Etelärantaan päättyy pitkänmuotoinen luonnonsuojelualue.
Historia

Vuoden 1884 Senaatin kartastossa järven nimi kirjoitettiin "Wähäjärvi".
Taifuuni Usagi

| Taifuuni Usagi |
| --- | --- |
 Taifuuni Usagi 20. syyskuuta 2013
Laantui::  23. syyskuuta 2013
Alin paine::  910 hPa
Kovin tuuli::  50 m/s
Kuolleita::  33
Tuhot::  7,1 miljardia yuania
 Usagin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Taifuuni Usagi Commonsissa 
Taifuuni Usagi oli trooppinen hirmumyrsky, joka riehui läntisellä Tyynellämerellä syyskuussa 2013. Se aiheutti tuhoja etenkin Kiinan Guangdongin maakunnassa. Kovimmillaan tuulet olivat 50 m/s ja sateen voimakkuus 169 mm/h.
Myrskyn ylittäessä Filippiinejä ainakin kaksi ihmistä sai surmansa ja kaksi oli kadoksissa. Taiwanissa yhdeksän ihmistä sai vammoja kaatuvien puiden takia. Yli 3 300 henkeä evakuoitiin tulvauhan vuoksi. Kiinassa sai surmansa ainakin 25 henkeä. Myrsky vaikutti Manner-Kiinassa 3,5 miljoonan ihmisen elämään.
Taikojen talo

| Taikojen talo> The House of Magic Le Manoir magique |
| --- | --- |

Ohjaaja:   Jeremy Degruson  Ben Stassen 
Käsikirjoittaja:   James Flynn  Dominic Paris  Ben Stassen 
Tuottaja:   Nadia Khamlichi  Adrian Politowski  Ben Stassen  Caroline Van Iseghem  Gilles Waterkeyn 
Säveltäjä:  Ramin Djawadi
Valmistustiedot
Valmistusmaa:  Belgia Yhdistynyt kuningaskunta
Tuotantoyhtiö:  NWave Pictures Studio Canal
Levittäjä:  Fórum Hungary Netflix
Ensi-ilta:  2013
Kesto:  85 min
Alkuperäiskieli:  ranska englanti
Aiheesta muualla
IMDb 
Elonet
AllMovie
Infobox OKNimi-testi OK: 
Taikojen talo (engl. The House of Magic, ransk. Le Manoir magique) on vuonna 2013 ilmestynyt ranskalais-belgialainen animaatioelokuva. Elokuva kertoo kissanpennusta, joka etsii suojaa eläköityneen taikurin talosta.
Ääninäyttelijät

| 0 | 1 | 2 |
| --- | --- | --- |
| Englanninkielinen | Suomenkielinen | Rooli |
| Doug Stone | Antti Litja | …taikuri Lawrence |
| Murray Blue | Luka Haikonen | …Myrsky |
| Grant George | Sampo Sarkola | …Daniel |
| Shanelle Gray | Matleena Kuusniemi | …Maggie-hiiri |
| George Rabbit | Jarmo Koski | …Jack-kani |
| Joey Camen | Joonas Saartamo | …Kiki |
| George Rabbit | Tuomas Uusitalo | …Carlo |
| Kathleen Browers | Saara Saastamoinen | …Carla |
Muissa rooleissa: Freja Teijonsalo, Susanna Snellman, Essi Kosola, Saara Saastamoinen, Kalle Ylitalo ja Oliver Kivi.
Suomenkielisen version on ohjannut Juha Wuolijoki.
Ranskan Grand Prix 2019

|  Ranskan Grand Prix 2019  |
| --- | --- |
 8. osakilpailu 21 osakilpailusta kaudella 2019. 

Päivämäärä:  23. kesäkuuta 2019
Rata:  Circuit Paul Ricard
Sijainti:  Le Castellet, Ranska
Ratatyyppi:  Moottorirata
Radan pituus:  5,842 km
Kilpailun pituus:  53 kierrosta, 309,690 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.28,319
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Charles Leclerc   (Ferrari)
Nopein kierros
Kuljettaja:   Sebastian Vettel   (Ferrari)
Kierrosaika:  1.32,740 (kierroksella 53)
Ranskan Grand Prix 2019 (virallisesti Formula 1 Pirelli Grand Prix de France 2019) oli Formula 1 -kauden 2019 kahdeksas osakilpailu, joka ajettiin 23. kesäkuuta Paul Ricardin moottoriradalla Le Castelletissa Ranskassa.
Viikonlopun aikana Ferrari laati Kanadan osakilpailun tapahtumista protestin, joka FIA:n lopullisen päätöksen myötä ei mennyt läpi.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 21. kesäkuuta | 11:00–12:30 | 12:00–13:30 | 1. vapaat harjoitukset |  Aurinkoinen | 24 °C | 39–48 °C | 40–57 % |
| 21. kesäkuuta | 15:00–16:30 | 16:00–17:30 | 2. vapaat harjoitukset |  Aurinkoinen | 25 °C | 52–56 °C | 45–55 % |
| 22. kesäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 26 °C | 51 °C | 45 % |
| 22. kesäkuuta | 15:00–16:00 | 16:00–17:00 | Aika-ajot |  Aurinkoinen | 26 °C | 52–54 °C | 49 % |
| 23. kesäkuuta | 15:10–17:10 | 16:10–18:10 | Kilpailu |  Aurinkoinen | 26–27 °C | 54–56 °C | 38–42 % |
Lähde: